এরা যে কি খায় আর কি খায় না এটা ক্রমেই আমার কাছে এক বিস্ময় হয়ে উঠছে। সেদিন কাম্পালায় এক বিকেলে দেখলাম নানা ধরনের পোকা তেলে ভেজে বিক্রি হচ্ছে আর ওরা খুব মজা করে কুড়মুড়ে ভাজা সেই পোকা খাচ্ছে। বাংলাদেশে এক ধরনের পোকা দেখা যায় যেটাকে আমরা ঘোড়া পোকা বলি, রঙ সবুজ, সেটা দেখলাম। ঝিঝি পোকা তো মনে হয় অবশ্যই উপাদেয় খাবার। কাসাভা এদের প্রধান খাদ্য। এছাড়া বিভিন্ন ধরনের বিচি (Beens) কোনটা সাদা, কোনটা লাল, কোনটা বা ধূসর…, খেতে খুব মজা 😀 ।